
α) H % w/w περιεκτικότητα εκφράζει τη μάζα της διαλυμένης ουσίας σε g σε 100g διαλύματος. Επομένως χρησιμοποιώντας την απλή μέθοδο των τριών έχουμε:
100g διαλύματος έχουν 10g ζάχαρης
150g διαλύματος έχουν Χg ζάχαρης
Χ=10g x 150g /100g =15 g ζάχαρης
Άρα το διάλυμα έχει 15g ζάχαρης.
β) Διαλύτης είναι εκείνο το συστατικό που έχει την ίδια φυσική κατάσταση με το διάλυμα. Στην περίπτωση που όλα τα συστατικά έχουν την ίδια φυσική κατάσταση, διαλύτης θεωρείται το συστατικό που βρίσκεται σε μεγαλύτερη ποσότητα μέσα στο διάλυμα. Επομένως εδώ διαλύτης είναι το νερό.
γ) Το διάλυμα αποτελείται από τη διαλυμένη ουσία που είναι η ζάχαρη και το διαλύτη που είναι το νερό. Από τη στιγμή που η διαλυμένη ουσία είναι 15g, o διαλύτης δηλαδή το νερό θα είναι: 
διαλυμένη ουσία + διαλύτης= διάλυμα
διαλύτης = διάλυμα- διαλυμένη ουσία
νερό = 150g διαλύματος – 15g ζάχαρης= 135g
Άρα ο διαλύτης θα είναι 135g.

